Goreyê zanayişanê ke ameyî girewtene dewleta tirke ya îşxalkere na rey zî şebekeyê awa Um El Kêfî yo ke awe dano Til Temir û Hesekê bombardûman kerd, lûlîya awe teqnaye.
Rejîmî tirkî merkezê vilakerdişê awe yê Elukî yo ke nizdê Serêkanîyê de ra awa ke şina herêmanê Îdareyê Xoserî demêk cu wa ver birnabî.
Fonê Hetkarîya Domanan ê Neteweyanê Yewbîyayeyan (UNICEF) vat bi birnayîşê awe sere semedê doman û cinîyan cuya şarê herême fîneno binê rîskî û çîyo wînayên nîno qebûlkerdene.
